"Minge kõike maailma" Markuse evangeelium 16:15
Me armastame.
Me palvetame.
Me kuulutame.
Tere! Vaatad saadet "Evangeelium esmalt".
Mina olen Serena. - Ja mina Arto.
Tänase saate teema on usk.
Piibel paneb rõhku sellele, et meil tuleb käia usus.
Meile on antud heaks eeskujuks Aabraham, kes asus usus teele.
Selles saateosas näeme klippe Venemaalt ja Ugandast.
Venemaa misjonireisil läks meil kogu usk käiku,
sest lisaks kõigele muule läks meil auto katki.
Meie armas sõber Francis räägib usust selle nurga alt,
et meil pole vaja mäesuurust usku liigutamaks sinepiseemet,
vaid meil on vaja sinepiseemne jagu usku liigutamaks mägesid.
Saate teises pooles tutvume Wilson Bugembega.
Ta on üks tore Uganda pastor,
kes juhib üht riigi kiireimini kasvavat kogudust.
Saame teada, kuidas ta tuli tänavalt ja sai pastoriks.
Wilsonit on oodata septembris ka Soome.
Kui kõik läheb plaanipäraselt, võite näha meid kogudustes.
Tänane teema on väga põnev. Head vaatamist!
Tore, et oled meiega liitunud!
Tervitused Venemaalt!
Aeg-ajalt mõtlen, mis asi on usk.
Usku on õigupoolest kogu aeg vaja.
Ka siis, kui läheme misjonireisile.
Peame uskuma, et Jumal on meiega ja et Tema juhib kõike.
Ja et Ta teeb imesid ka tänapäeval.
Gospel First Tansaanias
Tere! Minu nimi on Francis Tusiime.
Teen Tansaanias misjonitööd.
Räägiksin teile usust.
Heebrealastele 11:6 ütleb,
et ilma usuta ei saa olla Jumalale meelepärane.
Seega on meil vaja usku, et olla Talle meelepärane.
Veel on Piiblis kirjas, et käime usus, mitte nägemises.
Olen Jumalale tänulik, et tulin Tansaaniasse justnimelt usus.
Jumal kõnetas mind.
Püha Vaim ütles mulle, et läheksin Tansaaniasse.
Tol ajal ei olnud mul veel kontakte ega finantse.
Aga mul oli usk.
Samuti teadmine, et Jumal on mind sinna kutsunud.
Ma võtsin selle vähese, mis mul oli,
ja asusin usus teele.
Kui jõudsin Tansaaniasse,
oli mul kõigest võileivaraha.
Ja ühe otsa pilet.
Jumal on aga näidanud oma ustavust ja lasknud mul siia korduvalt tulla.
Ta on teinud selle võimalikuks.
Olen usu kaudu näinud Jumala suuri tegusid.
Näeme, et Jumal liigub ka Gospel Firsti kaudu.
Oleme nendega korraldanud kaks suurt misjoniüritust.
Sedagi usus.
Kui meil on usku Jumalasse, pole miski võimatu.
Aitäh ja Jumal õnnistagu teid!
Meie südames on teha suuri evangeelseid üritusi.
Ja Jumala vägi oli nendega.
Loen teile Luuka evangeeliumist.
Siin on üks väga lihtne põhimõte.
Sõnum, millega olen täna siia tulnud, on väga lihtne.
See muudab su elu.
See muudab kõike.
Kui sa seda põhimõtet rakendad.
See kõlab nii:
usk ja Jeesus
annavad kokku väe.
Kas kuulsid?
Jeesus ja usk
annavad kokku väe!
Seesama Jeesus on täna siin.
Pane kogu oma lootus Tema peale.
Ja sinusse tuleb vägi!
Luuka 8. peatükis on juttu kannatavast naisest.
Naisest, kes oli 12 aastat olnud veritõves.
Tal oli raske.
Jeesus tuli, ümbritsetuna rahvahulgast.
Keegi ei osanud naist aidata.
Ta oli väga kurb.
Ta oli arstide peale kulutanud kogu oma vara.
12 aasta jooksul ei olnud keegi suutnud teda aidata.
Aga tead mis?
Ta kuulis lootusesõnumit.
Kellestki Jeesusest.
Jeesusest Kristusest, kellel on vägi.
Tema saavat aidata.
Naine tuli läbi rahvahulga.
Ta tahtis näha, kas Jeesus saab aidata.
Mis edasi juhtus?
Naine läks Jeesuse selja taha.
Ta puudutas Jeesuse kuube.
Sel samal hetkel juhtus ime.
Naine sai terveks!
Ta sai abi!
Kui imeline on meie Jeesus!
Jeesus on sama eile ja täna.
Tule täna ja puuduta Jeesust.
Puuduta Teda.
Kui see juhtus, küsis Jeesus:
"Kes puudutas mind?"
Üks apostlite seast,
apostel Peetrus, ütles: "Rahvas tungib su peale.
Siin on palju rahvast.
Nad pressivad sulle peale.
Kümned, isegi sajad inimesed puudutavad sind."
Mida Jeesus vastas?
Ta ütles: "Keegi puudutas mind,
sest ma tundsin väge enesest välja minevat."
Too naine kuulis, mida Jeesus oli öelnud.
Ta tunnistas üles, et see oli olnud tema.
"See olin mina. Ma lootsin Sinult abi saada.
Ja ma puudutasin.
Ma puudutasin Sind.
Ja ma sain abi.
Ma sain terveks, kui puudutasin Su kuube!"
Mida on meil sellest loost õppida?
Jeesus kostis naisele:
"Tütar, sinu usk on su päästnud."
Kuula nüüd tähelepanelikult.
Jeesuse peale tungis suur hulk inimesi.
Ka nemad puudutasid Teda.
Kuid ainult too naine sai abi.
Mille poolest erines ta kõigist teistest?
Vastus on lihtne.
Kui see naine Jeesust puudutas,
siis ta uskus!
See on sõnum, mida olen täna tulnud Mubendesse kuulutama.
Ka sina võid usus Jeesust puudutada.
Ja kuulda sõnu:
"Kes puudutas mind?
Ma tundsin väge enesest välja minevat."
Kas usud, et Jeesuses on vägi?
Kas sa usud?
Kas sa usud, et Ta tervendab?
Kas sa usud, et Ta lunastab?
Kas sa usud, et Jeesus on surnuist üles tõusnud?
Kas sa usud, et Jeesus on surnud su pattude pärast?
Kas sa usud, et Jeesus on täna siin?
Maailmas on palju halba,
mis on suunatud inimeste vastu ja üritab neid maha suruda.
Sellel on laastav mõju.
Rõhuma tulevad masendus ja sõltuvused.
On mitmesuguseid raskusi,
millega inimesed tänapäeval maadlevad.
Kas neist saab jagu?
Kas neil on tõesti meie üle täielik võim?
Kas maailma jõud käib Jumala jõust üle?
Piiblis on üks kirjakoht, mis annab sellele selge vastuse.
See annab meile teada,
et on olemas lootus ja et see tuleb usu kaudu.
"Kes on, kes võidab ära maailma?
Eks see, kes usub, et Jeesus on Jumala Poeg!" (1. Jh 5:5)
Vaatame ka Johannese evangeeliumi 20. peatükki.
Ja siit 27.-29. salmi.
Jeesus kõneleb uskmatu Toomasega.
Ta ilmub Toomasele ja ütleb:
"Ära ole uskmatu, vaid usklik!"
Kui Toomas Jeesust näeb, vastab ta:
"Minu Issand ja minu Jumal!"
Ta sees tärkab lootus.
Talle avaneb usu vaatevinkel.
Tema arusaamises on toimunud mingi muutus.
29. salmis lausub Jeesus:
"Kas sa usud seepärast, et sa oled mind näinud?
Õndsad on need, kes ei näe, kuid usuvad."
Järelikult on võimalik uskuda
füüsiliste silmadega nägemata.
Võitlus usu ja uskmatuse vahel on vaimne.
Ja seda on võimalik võita.
1. Johannese 5:4-5 ütleb:
"Jah, igaüks, kes on sündinud Jumalast, võidab ära maailma.
Ja see ongi võit, mis on võitnud ära maailma..."
Mis on maailma ära võitnud?
Meie usk.
"Kes on, kes võidab ära maailma?
Eks see, kes usub, et Jeesus on Jumala Poeg!"
Viimast salmi kuulsime alles hetk tagasi.
See salm on mulle väga tähtis,
sest see on pakkunud palju tröösti.
Puutun tööl kokku sisserändajatega.
Mõned on saanud tapmisähvardusi.
Mõnede lähedased on kodumaal Iraagis surma saanud.
Mõnda on tugevalt survestatud oma usust lahti ütlema.
On olnud ka palju vägivalda.
Seda kõrvalt nähes ütlesin Jumalale:
"See ei ole õiglane. Kui kaua veel?
Kuidas nad jaksavad taluda nii suurt tagakiusu?"
Piiblit lugedes sattusin selle sama kirjakoha peale.
"Kes on, kes võidab ära maailma?
Eks see, kes usub, et Jeesus on Jumala Poeg!"
See salm avanes täiesti uues valguses.
See tuli mulle justkui ilmutusena.
Kui usume, et Jeesus on Jumala Poeg,
võidame ära kõik maailmas valitsevad jõud.
Hirmu ja ängistuse,
hingevaenlase salakavaluse, patu väe.
Selle maailma kurjusest saame jagu usuga,
mille Jumal meile oma armust annab.
2. Korintlastele 4:13 ütleb nõnda:
"Aga et meil on sellesama usu vaim, millest on kirjutatud:
"Ma usun, seepärast ma räägin", siis meiegi usume ja ka räägime."
Me räägime sulle Jeesusest, sest Jumal on andnud meile usu.
Lugesime äsja 1. Johannese kirjast,
et igaüks, kes on sündinud Jumalast, võidab ära maailma.
See seletab kõik.
Meie usk pärineb Jumalalt. Sellepärast see võidabki maailma.
Usk pole meie mõttetöö vili, vaid Jumala and.
Jumalalt saadud vägi.
See on suurem kõigest, mis on siin maailmas.
Usk eemaldab kõik raskused, mis meie teele langevad.
Roomlastele 10:17 ütleb seda:
"Järelikult, usk tuleb kuulutusest, kuulutus aga Kristuse sõna kaudu."
See on põhjus, miks tuleb evangeeliumi kuulutada
ning miks me räägime Jeesusest
ning sellest, et ta suri ristil ja maksis su pattude eest.
Ta tahab andestada su üleastumised.
Me räägime rõõmusõnumit, kuna see sütitab sinus usku.
Läbi probleemide hakkab sulle paistma teadmine,
et on olemas väljapääs.
Jumal aitab sind. Ta on vägev viima sind paika, kust algab uus elu.
Ta saab muuta su sisemust.
Võitlus toimub vaimulikul tasandil usu ja uskmatuse vahel.
Sama võitlus, nagu oli Toomasel.
Usk võidab maailma.
Et olla võitja, peame vaatama kõike ususilmadega.
Usku saame, kui loeme Piiblit ja varjume Jumala tiiva alla.
Uskumine ei ole tundmatusse hüppamine,
kuigi enamasti kujutan seda nõnda ette.
Kui Jumal kutsus Iisraeli rahva Egiptusest tõotatud maale,
ei läinud nad ju huupi.
Teele asudes olid neil silme ees Jumala lubadused.
Neil oli kindel suund.
Jumal andis suunaks tõotatud maa ja nad läksid selle poole.
Usk on hüpe Jumala plaani.
Kõik muutub, kui vabaned hirmu kammitsatest.
Maailm on täis hirmu.
Elame rasketel aegadel, kus ohud varitsevad meid kõikjal.
Paljud on hirmuköidikutes ega julge vabalt hingata.
Kui tahad vabaks murda
ning avad Jumala Sõna ja loed, mida see hirmu kohta ütleb,
leiad vabaduse.
See raamat näitab sulle teed hirmust vabadusse.
Arto Boa uus raamat "Pelosta vapaaksi"
Tere! Mina olen Wilson Bugembe, ühe Uganda koguduse pastor.
Tervitan kõiki oma usuvendi ja -õdesid.
Jagan teiega oma tunnistust.
Noorelt jäin AIDS-i tõttu ilma oma isast, emast ja vendadest.
Jäin tänavale.
Mul oli ainult üks särk, mida kandsin kogu aeg.
See oli kollast värvi, mistõttu kutsuti mind Kollaseks.
Jõudsin eluga punkti,
kus tahtsin surra, endalt elu võtta.
Tundsin end väärtusetuna. Keegi ei armastanud mind.
Ühel päeval läksin maantee äärde.
Tahtsin joosta tee peale, et oma elu lõpetada.
Mind märkas halastaja samaarlane.
Olin 12- või 13-aastane.
See mees jõudis mu kinni püüda.
Ta teadis mind, sest oli näinud mind tänaval.
Ta ütles: "Sina, kollane poiss!" Mul oli ju kollane särk.
"Miks sa end tappa tahad?"
Ta tõmbas mu teelt ära ja kallistas mind.
Nutsin nii palju, et mu särk sai märjaks.
See liigutas teda ja ta viis mu endaga kirikusse.
Seal kutsuti mind rahva ette.
Tänaval olles olin laulnud oma isast ja emast leinalaule.
Mind kutsuti sel pühapäeva hommikul inimeste ette.
Rääkisin, kuidas olin kõigest ilma jäänud.
Mult küsiti, kas tahan tunda Jeesust.
Vastasin: "Ei, tahan tagasi kooli."
Mul oli vaja head haridust, et tulevikus oma vendi aidata.
Lubasin isale, et kui jõuan elus kaugele, aitan neid.
Mõned mu vendadest olid haiged.
Halastaja samaarlane tõstis saalis käe ja ütles:
"Wilson läheb uuesti kooli."
Hakkasingi uuesti koolis käima.
Seal võtsin Jeesuse vastu oma Issandaks ja Päästjaks.
Hakkasin kooli palvegrupis rääkima ja laulma.
See mees, kes oli pannud mu uuesti kooli ja oli mulle isa eest,
jäi haigeks ja suri.
Aga tol korral ma enam ei nutnud,
sest ma teadsin, et Jumal on mu Isa.
Hakkasime koolis jumalateenistusi pidama.
Ühes klassiruumis.
Meie koguduse moodustas üheksa õpilast.
Mina jutlustasin ja juhtisin ülistust.
Kogudus kasvas ja sai nimeks Mangopuu.
Meid oli alguses üheksa.
Üsna pea oli meid aga 15, seejärel 30 ja siis juba 100.
Praeguseks on kogudus kasvanud 5000-liikmeliseks.
Meie ülistusõhtutel on kohal üle 30 000 inimese.
Alles see oli, kui siin Jumalat ülistasime.
Mõistagi aitame vaeslapsi ja lesknaisi. Olen ju tänavalt.
Kui ma orbe ei aitaks, tallaksin tühja tuult.
Johannese 15:5 ütleb, et Jeesuseta oleme võimetud.
Tore oli oma lugu teiega jagada.
Loodan, et saate tulla ja näha meie ärkamist oma silmaga.
Samuti loodan külastada Soomet
ning näha pastor Artot, Jormat, teid kõiki.
Aitäh kuulamast! Jeesus elab ja teeb imesid.
Oleme Ugandas. See on pastor, kellest toredamat siin pole.
Wilson Bugembe, The Worship House'i vanempastor.
Siin on käimas ärkamine.
Ma imetlen seda, kuidas Wilson jutlustab, laulab ja juhib kogudust.
Mul on hea meel, et ta tuleb Soome.
Mul on veel parem meel.
Kas pean rääkima soome keeles? - Jah.
Kuidas öelda, et mul on hea meel? - "Minä olen onnellinen."
Väga hea!
Ootan suure põnevusega, et näha, mida Jumal Soomes teeb.
Aitäh kutse eest.
Pange end valmis, õed ja vennad.
Jeesus toob ärkamise teie maale, teie kodudesse.
Ja te näete, et Ta elab.
Ootan põnevusega septembrit,
et tulla kaugelt Ugandast teile külla.
Pange end valmis, Jeesus tuleb.
Head aega!
Vaatasid saadet "Evangeelium esmalt."
Rääkisime usust.
Kui võrratu, et Jumal tahab kinkida meile usku,
millel on edasiviiv vägi.
Võib-olla sa ei teagi, mida tähendab uskuda.
Võib-olla sa ei tunne Jeesust.
Kui nii, siis palvetame. Ava oma süda.
Täna sa kuulsid, kes Jeesus on, mida Ta teeb ja saab teha.
Ta on valmis su patud andestama.
Ta igatseb, et pöörduksid patuteelt Tema juurde.
Kui Temasse usud, saad uue elu.
Me teeme neid saateid selleks, et inimesed kuuleksid evangeeliumi.
Tahame viia seda sõnumit kõikjale Soome ja ka teistesse maadesse,
sest kuulutamise teel tärkab kuulajas usk.
Meile on antud kuulutamise käsk.
Markuse 16:15 ütleb:
"Minge kõike maailma, kuulutage evangeeliumi kogu loodule!"
See on meie praegusaja ülesanne.
Maailmas on inimesi pea kaheksa miljardit. Misjon on esmatähtis.
Hetke pärast kuuleme Serenalt,
kust leida meie kohta lisainfot.
Ehk saad aidata meid kuulutustööski.
See on tähtis töö.
Sul võis tekkida suurem huvi meie tegemiste vastu,
eesseisvate ürituste vastu.
Meil on olemas koduleht aadressil g1international.fi.
Facebookis oleme nimega Gospel First
ja meil on ka Instagram.
Meie videoid võid vaadata YouTube'ist.
Tule ja heida pilk peale.
Lõpetame saate palvega.
Kui sa ei ole veel Jeesust oma ellu vastu võtnud, ütle:
"Kallis Jeesus, tule mu südamesse ja anna andeks mu patud.
Ole mu elu valitseja.
Ma usun, et Sa oled Jumala Poeg.
Selles saates räägiti,
et maailma võidab ära see, kes usub, et Jeesus on Jumala Poeg."
Issand, ole armuline neile, kes kõiguvad usu ja uskmatuse vahel.
Püha Vaim, tule oma väega.
Tule nende üle võimsalt, et nad vabaneksid uskmatusest ja usuksid.
Palun Jeesuse nimel.
Ma tänan, et Sa oled vägev ja meile lähedal.
Me tahame saada usu väge.
Me võime Sult seda paluda, sest Sa annad väge väe peale.
Saame järgida sind kõigega, mis meil on.
Siirast südamest terve elu.
Aitäh, et Sa juhid meid ka tänasel päeval.
Me õnnistame sind. Aamen.
Tere! Mina olen Serena.
Tahan rääkida sulle ühest mulle olulisest asjast.
Teadmine, et Jumal on olemas
ja et Ta päästab,
on pööranud mu elu ümber.
See suur muutus on toonud endaga kaasa rõõmu ja vabaduse.
Inimesed peavad kuulma, et Jeesus valitseb,
Jumal on olemas ja Jeesus on lahendus.
Nüüdsel ajal on meie kasutuses meedia,
mille kaudu viia evangeeliumi otse inimeste kodudesse.
TV7 on võtnud selle oma ülesandeks.
Tahan, et sa teaksid,
kui tähtis on täita oma osa ja toetada seesugust tööd.
Kui oled valmis TV7-t toetama,
on selleks vajalik telefoninumber ekraani allosas.
See on üks võimalusi meid toetada.
Kõne hind on 12 eurot.
See on väike asi, aga sellest on ääretult suur abi.
Ole ka sina osa suurest ja meile kõigile olulisest misjonitööst.
Ole õnnistatud!
Tõlge: Karin Reisko